# Шинэ Гэрээний Үндэс – Модуль Дөрөв – Лукийн Сайнмэдээ

# Хэлэлцүүлгийн Асуултууд

1. Хичээл дээр таны сурсан хамгийн чухал зүйл юу байсан бэ эсвэл таны ерөөсөө ойлгоогүй зүйл юу байв?
2. Лук өөрөө Лукийн сайнмэдээг бичсэн бөгөөд түүний түүх үнэн зөв гэдгийг бид яаж мэдэх вэ?
3. Лук Теофил гэх мэт харь үндэстний Христитгэгчдэд хандан бичихийн цаад зорилго нь юу байсан бэ?
4. Есүс хэрхэн бүрэн бурхан чанартай, бас бүрэн хүн чанартай байсан бэ?
5. Авралыг болон аврал хэрэгтэй хүмүүсийг Лук хэрхэн дүрсэлсэн бэ?
6. Лукийн сайнмэдээний ард буй зорилго нь бидний итгэлийг хэрхэн хүчирхэгжүүлэх ёстой вэ?
7. Лукийн сайнмэдээг уншихдаа түүний анхны хүлээн авагчдыг санаж байх нь яагаад тийм чухал вэ?
8. Библиэс эш татах нь уруу таталтыг даван туулахад бидэнд хэрхэн тусалдаг вэ?
9. Лукийн сайнмэдээнд сүмийг цэвэрлэснээс бид юу сурах хэрэгтэй вэ?
10. Есүс ард түмнээ ялаас аврахаар ирсэн гэдгийг мэдэх нь яагаад чухал вэ?
11. Гэм нүгэлтнүүд, ядуус гэх мэт нийгмээс гадуурхагдсан бүлгүүдийг онцолсонд бид хэрхэн хандах ёстой вэ?
12. Лукийн ямар сэдэв таны анхаарлыг онцгой татсан бэ? Яагаад гэдгийг тайлбарлана уу?
13. Аврал нь хүмүүсийн нөхцөл байдлыг урвуугаар өөрчилдөг гэдгийг мэдэх нь таны амьдралд ямар бодит үр дагавар авчирч байна? Та үүнийг амьдралдаа хэрхэн харж байна вэ? Бусад Христитгэгчдийн амьдралд?

**ДҮГНЭЛТ /БҮТЭЦ, АГУУЛГА – ЕСҮСИЙН ЭХЛЭЛ/:** 1:5 **–** 4:13 багц эшлэлд Лукийн санаа тавьсан гол зүйл нь Есүс бол Бурханы Хүү, Давидын Хүү, Мессиа гэдгийг харуулах явдал бөгөөд Түүгээр дамжуулан Бурхан Өөрийн Хуучин Гэрээнд амласан бүх амлалтуудаа биелүүлж байгааг харуулах явдал байв. Тэр бол Адамын бүтэлгүйтсэн талбарт амжилт авчирсан хоёр дахь (мөн сүүлчийн) Адам мөн. Тэр бол Израилийн бүтэлгүйтсэн талбарт амжилт бий болгосон жинхэнэ Израиль бас мөн. Тиймээс дэлхий дээрх бүх хүн Бурханд үнэнч байж, хаанчлалын ерөөлүүдийг өвлөн авах цорын ганц арга зам бол Есүсийг Хаан, Аврагчаар хүлээн авах явдал юм.

**КЕЙС СУДЛАЛ:** Би их тулаантай/адал явдалт кино үзэх үедээ гол дүрийн баатартай өөрийгөө адилтгадаг. Би өөрийгөө тэр баатрын дүрд ихэвчлэн төсөөлдөг. "Магадгүй би түүн шиг баатар болж чадах байхаа" гэж би өөртөө хэлдэг. Кино өөрөө биднийг баатрын дүрд өөрийгөө тавихад хүргэдэг. Хүмүүс баатартай ямар нэгэн байдлаар адилхан санагдахгүй бол кино үзэхгүй, номоос түүх ч уншихгүй байсан байх. Хүмүүс Библийн түүхийг ихэвчлэн үгүйсгэж, унших дургүй байдаг шалтгаануудын нэг нь бид өөрсдөө гол баатар болдоггүй төдийгүй хэзээ ч болж чадахгүй гэдэгтээ хамаатай. Энэ нь бид тэр баатрынх нь дүрд өөрсдийгөө олж харахыг хэзээ ч уриалдаггүй. Харин ч бид Бурханы дайсан буюу муу хүний талд байдаг. Бас нэг өөр өнцгөөс харвал Бурханы ард түмэн болох бид аврагдах шаардлагатай сүйт бүсгүй мөн. Эсвэл өөр нэг өнцгөөс харвал Бурханы ард түмэн болох бид туслах нь юмуу эсвэл хамтран дайтагч нь болдог. Бид баатар *шиг* байх боломжтой, тэр ч байтугай түүнийг дуурайхыг хичээж болох авч бид хэзээ ч тэр гол баатар болж чадахгүй.

**Эргэцүүлэх Асуултууд**

1. Та өөрийгөө киноны эсвэл номын гол баатар болгон бодож байсан уу? Хэрэв тийм бол жишээг дурдаж, энэ нь танд ямар сэтгэгдэл төрүүлж байсныг тайлбарла.
2. Хэрэв та итгэгч бол Библийн хаанчлалын түүхийн нэг хэсэг болдог. Аврагдах шаардлагатай сүйт бүсгүй, эсвэл гол баатар шиг байхыг хичээдэг хамтран дайтагч байх нь танд ямар санагдах бол?
3. Хэдийгээр та үл итгэгчидтэй харьцаж байгаа ч тэдний амьдарч байгаа талбараас (өөрөөр хэлбэл, харанхуйн ноёрхол) өөр талбарт (өөрөөр хэлбэл Бурханы хаанчлалд) амьдарч байгаа нь таны хувьд хэр бодитой санагдаж байна вэ? Таны мэдэрч буй бодит байдлын түвшинг харуулах жишээ хуваалцаарай.
4. Та хаанчлалын дараагийн шатандаа авах шагнал хүлээхийн оронд одоогийн шагнал авахыг хүсэн тэмүүлсэн цаг үеэ дүрслээрэй.
5. Таны шагнал Бурханы хаанчлалын энэ үед бус харин дараагийн шатанд ирдэг болохоор амьдралын утга учраа өөрийн соёл болоод үе тэнгийнхний шалгуураар хангалттай үнэлэх боломжгүй гэдэг нь танд хэр бодитой санагдаж байна вэ? Хариултаа нотлох боломжтой баримт гарган тайлбарлаарай.

**Хэрэгжүүлэх даалгавар**

* Эзэнээс Түүний хэн болох юуг үйлдсэн зэргийг нь бишрэн, Түүнийг улам хүндэтгэх сэтгэлтэй байлгаарай гэж залбир. Үүнийгээ тогтмол залбирал болго. Энэ нь танд бага зэрэг ядаргаа, зовлон болж магадгүй ч эцэстээ үнэ цэнэтэй байх болно.